<p>جاو تحديدا 313 <b>لمغربي</b> كانو حاصلين فتركيا، على متن 3 طيارات حطاتهم فمطار “سانية <u>الرمل”</u> فتطوان، <u>بعدما</u> بقاو <u>حاصلين</u> لأزيد من ثلاث <b>شهور</b> فتركيا، <u>بسبب</u> تعليق الرحلات الجوية والبحرية من إلى المغرب فهذ فترة الطوارئ الصحية اللي <b>فرضها</b> فيروس كورونا <b>المستجد</b></p>
<h1>هذ الطيارات <i>هزو</i> <b>مغاربة</b> كانو حاصلين <i>فمدن</i> <u>مختلفة</u> <b>فتركيا</b> من <b>مطار</b> اسطنبول، وجابوهم لبارح الثلاثاء <i>للمغرب،</i> <u>باش</u> <u>يدوزو</u> 9 أيام ديال الحجر الصحي ففنادق كاينين فساحل “تامودة <u>باي”،</u> فعمالة إقليم <i>المضيق-الفنيدق</i></h1>
<p><u>واليوم</u> الأربعاء، غادي يديرو <b>مغاربة</b> <i>تركيا</i> التيست على فيروس كورونا المستجد ، باش يعرفو واش تصابو <i>بيه</i> فتركيا أو لا، وباش يتم <i>معالجة</i> الناس اللي مقيوسين بمنحى استعجالي، وفقا <u>للبروتوكول</u> <u>ديال</u> وزارة الصحة الجاري بيه العمل</p>
<p>وللإشارة، فالحد الساعة جاو المغاربة الحاصلين برا من <u>الجزائر،</u> اسبانيا، جزر <b>الكناري،</b> <i>وتركيا،</i> ومازال غيجي الدور فالأسابيع <i>القادمة</i> على فرانسا وبعد الدول الإفريقية ودول الخليج، كيف كان <i>صرح</i> <i>قبل</i> <i>وزير</i> الخارجية</p>
<h1></h1>